Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 631/13/6606	Lučenec, 12.5.2014
EEČ : 2-47-60-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX XXXXX, 
ako otec syna XXXXX, nar. XXXXX hoci bol podľa právoplatného rozsudku Okresného súdu v Lučenci č. XXXXX počnúc dňom  17.02.2003 povinný platiť znížené výživné na syna mesačne v sume 200,- Sk t. j. 6,64 € vždy mesačne predom do 15-teho dňa toho ktorého mesiaca na účet XXXXX XXXXX XXXXX č. XXXXX, ktorá vyživovacia povinnosť bola ďalším rozsudkom OS v Lučenci č. 11XXXXX počnúc dňom 01.04.2005 zvýšená na sumu mesačne 645,- Sk t. j. 21,41 € takto uloženú povinnosť v XXXXX a inde riadne neplnil a takto dlhoval na výživnom XXXXX XXXXX výživného vo výške 393,51 € a za obdobie 01.07.2006 do 15.10.2008 ÚPSVaR v Lučenci, ktorý za neho plnil náhradné výživné celkom 385,38 €   

lebo zanikla trestnosť činu

Odôvodnenie:
Vyšetrovateľ OR PZ v Lučenci uznesením zo dňa 25.05.2007 pod č. ORP-460/OVK-LC-2007 po začatí trestného stíhania vzniesol obvinenie XXXXX, nar. XXXXX pre prečin zanedbania povinnej výživy podľa § 207 odsek 1, ods. 3 písm. b/ Trestného zákona, ktorý prečin mal obvinený spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Vyšetrovateľ OR PZ v Lučenci po ukončení vyšetrovania predložil dňa 09.05.2014 na okresnú prokuratúru návrh na zastavenie trestného stíhania z 07.05.2014, ktorý návrh odôvodnil splnením podmienok podľa § 86 písm. a/ Trestného zákona obvineným. 
Po preskúmaní vyš. spisu som z výpovede obv. XXXXX z 23.04.2014 zistil, že tento predložil doklady o zaplatení dlžnej sumy výživného a to XXXXX XXXXX vo výške 393,51 € a tiež doklady o zaplatení dlžnej sumy vyplácaného náhradného výživného ÚPSVaR v Lučenci vo výške 385,38 €.
Svedkyňa XXXXX splnomocnená zastupovaním poškodeného XXXXX XXXXX vo výpovedi dňa 30.04.2014 uviedla, že povinný XXXXX vyplatil dlžnú sumu výživného vo výške 393,51 € v plnom rozsahu. Svedkyňa XXXXX splnomocnená zastupovaním poškodeného ÚPSVaR v Lučenci uviedla, že ich úradom boli XXXXX XXXXX poskytované sumy náhradného výživného za povinného XXXXX a to v celkovej výške 385,38 €. 
Poškodeným ÚPSVaR v Lučenci bola 30.04.2014 podaná správa, podľa ktorej na účet úradu povinný XXXXX dňa 25.04.2014 zaslal peniaze v sume 385,38 € ako dlžnú sumu vyplácaného náhradného výživného.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1, ods. 3 písm. b/ Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor